Übers Thema  Schuelhuus und Schuelbangg hei mer is usgiibig chönne verluschtiere und grossi und chlini Laufner und Laufnerine uf s' Chorn näh. Jo, sogar die ganz grossi schwiizer Polidigg het nid gfehlt, isch doch dr Bundesroot uf Iiladig vom "Brigittli", exgüsi dr Frau Schtadtroot-Presidäntin, z' Laufe aatanzt und het em Serafin d' Referänz erwiise. Es isch fascht kei Thema usgloh worde. So zum Bischpiil die zwöi Beebees wo vom Frieh-Änglisch verzellt (resp.fascht gsunge!) hei. E Schuelklasse wo flissig a Idee büfflet het,  wie me zum-en-e Schuelhuus chunnt. Natürlich si das "Promis" vo Laufe gsi wo im Schuelalter persifliert worde si. E junge Lehrer und dito Lehrerin hei sich a die erschti Liebi erinneret. Chinge, wo's nid so guet hei wie angeri hei dörfe us ihrem Läbe verzelle. Und natürlich hei eusi bewährte Pfiffer und Dambuure, d' Gugge-muusig und d' Damburegruppe vo dr Schtadtmusig Laufe wie jedes Johr für dr musikalisch Effeggt gsorgt.